Սերժ Սարգսյանը որոշել է «պարգևատրել» հայհոյախոս Ռոլանդ Շառոյանին
«Հրապարակ» թերթը գրում է. «Հարություն Հարությունյանի՝ Հանրային հեռուստաընկերություն գնալուց հետո Հեռուստատեսության և ռադիոյի ազգային հանձնաժողովում նրա զբաղեցրած տեղը թափուր է։ Այս տեղը ՀՌԱՀ-ում ՀՀ նախագահի քվոտայով է նշանակվում, ուստիև հենց նախագահականն է թափուր տեղի համար մրցույթ հայտարարելու։
Սակայն, մեր տեղեկություններով, Սերժ Սարգսյանն այս տեղը խոստացել է մշակույթի նախկին նախարար, ֆիզկուլտինստիտուտի մարզական լրագրության ամբիոնի վարիչ Ռոլանդ Շառոյանին։ Թերևս սա յուրահատուկ «պարգևատրում» է վերջերս ֆեյսբուքյան սկանդալային գրառում կատարած Շառոյանին, որը հայհոյախառն որակումներով փորձել էր պաշտպանել լրագրողին ծեծած Ռուբիկ Հակոբյանին»: